**ХАБАРЛАМА**

2021 жылғы 28 қарашада Шығыс Қазақстан облысының Алтай ауданының Малеевск ауылдық округі және Шемонаиха ауданының Первомайский кенті әкімдерінің сайлауы өтті.

 Аудандық сайлау комиссиялары «Қазақстан Республикасындағы сайлау туралы» Қазақстан Республикасының Конституциялық заңының 14-бабының 9) тармақшасына, 44-бабының 2 тармағына, 45-бабына, 113-10-бабына сәйкес, учаскелік сайлау комиссияларының әкімдерді сайлау қорытындылары туралы хаттамаларының негізінде сайлау қорытындысын шығарды:

**Малеевск ауылдық округі әкімін сайлау бойынша**

**Малеевск сайлау округі**

 Малеевск сайлау округі бойынша сайлаушылардың тізіміне 1718 азамат енгізілді, оның 1654 дауыс беруге қатысты. Жарамсыз бюллетеньдер саны – 7, «Барлығына қарсымын» жолына белгі қойғандар –0.

Әрбір кандидатқа берілген дауыстар саны:

 Балғазина Толқын Омарқызы– 145;

Козлов Дмитрий Викторович– 163;

Молотков Владимир Григорьевич–1339.

 Малеевск ауылдық округінің әкімі болып Молотков Владимир Григорьевич сайланды, 1993 жылы туған, Алтай ауданы әкімі аппаратының бас маманы, Алтай қаласында тұрады, «Nur Otan» саяси партиясымен ұсынылған.

 Алтай аудандық сайлау комиссиясы «Қазақстан Республикасындағы сайлау туралы» Қазақстан Республикасының Конституциялық заңының 45-бабына сәйкес 2021 жылғы 29 қарашадағы шешімімен 2021 жылғы 28 қарашада Алтай ауданының Малеевск ауылдық округінің әкімі болып сайланған Молотков Владимир Григорьевичті тіркеді.

**Первомайский кенті әкімін сайлау бойынша**

**Первомайский сайлау округі**

 Первомайский сайлау округі бойынша сайлаушылардың тізіміне 3552 азамат енгізілді, оның 3188 дауыс беруге қатысты. Жарамсыз бюллетеньдер саны – 52, «Барлығына қарсымын» жолына белгі қойғандар – 1.

Әрбір кандидатқа берілген дауыстар саны:

 Ахметжанов Ильдар Саматұлы– 151;

Тастенова Жанат Сейтқанқызы– 2812;

Шекеева Мадина Оразғалиқызы- 172.

Первомайский кентінің әкімі болып Тастенова Жанат Сейтқанқызы сайланды, 1979 жылы туған, Первомайский кенті әкімінің орынбасары, Шемонаиха қаласында тұрады,«Nur Otan»саяси партиясымен ұсынылған.

 Шемонаиха аудандық сайлау комиссиясы «Қазақстан Республикасындағы сайлау туралы» Қазақстан Республикасының Конституциялық заңының 45-бабына сәйкес 2021 жылғы 29 қарашадағы шешімімен 2021 жылғы 28 қарашада Шемонаиха ауданының Первомайский кентінің әкімі болып сайланған Тастенова Жанат Сейтқанқызын тіркеді.

**Облыстық сайлау комиссиясы**